Die Nasionale Krugerwildtuin | Vrae? | Besprekings Reservering Verblyf Akkommodasie Kampe Oornag
+ Ai jammer ek kom nou eers op jul site af. Ons gaan in Sabie se omgewing bly, maar eendag Kruger Park toe gaan. By watter hek moet ons ingaan om die beste dag daarvan te maak. Ek het gehoor KrokedilBrug het die meeste verskeidenheid diere. Sal dit waardeer as jy my kan help.Groete leonie
Ek sal eerder daarna kyk om by die Phabeni of Numbi Hekke in te gaan. Daar is ook baie wild in daardie omgewing. Wees gewaarsku dat die pad langer neem om te ry vanaf Sabie as wat dit op n kaart lyk to by die hekke van die wildtuin en dat dit reeds dus n lang dag op die pad gaan wees. Moenie ingesteld wees om deur die wildtuin te jaag om soveel moontlik diere op n lysie af te merk nie. Daar is lekker piekniek plekke om by te stop. Skukuza is besig maar daar is baie wild en daar is goeie, maar duur restaurante soos die Selati Trein restaurant. Dagbesoekers mag nie drank in die wildtuin inneem of koop by die winkels in die kampe nie. Ek sou ingaan by Pabeni, die S1 na Skukuza neem maar dan afdraai en mik na Afsaal Piekniekplek op die H3. Dan terug op die H3 en uit by Numbi op die H1-1. Ry rustig, stop en ontspan en geniet die groter prentjie van Kruger. Dit sal julle definitief loon om vroeg by die hek te wees maar wees asseblief versigtig op die paaie vanaf Sabie tot by die wildtuin.
+ Ons is oor 3 weke by Kruger park lodge, het raad nodig : sien Phambeni en Numbi hek is naaste ingang, enige aanbeveelings sal wardeer word, beplan ook om 3 nagte in Kruger oor te bly, bos trailer bly by die huis die keer. ? waar om te bly, en picnic spots ens,
Phabeni gaan die naaste hek wees vir jou vanaf Kruger Lodge. Die piekniek plekke is almal gerieflik, 2 pieniek plekke wat ook winkels het is Afsaal wat op die Skukuza Malelane hek pad gelee is en Tshokwane oor die laagwater brug op die pad na Satara. Dan is daar ook Nkhulhu op die pad tussen Skukuza en Onder-Sabie. Jy sal moet gou kyk of jy kan plek kry in die park om teleurstelling te voorkom.
+ Vanaf Witriver watter hek is die beste ? Numbi Hek of Phabeni Hek?
Die besluit oor watter hek , Numbi of Phabeni hang onder andere af van die huidige toestande van die paaie. Om vars nuus te kry is dit raadsaam om raade te vra by een van die groter Facebook groepe oor die Kruger Wildtuin. Mense deel graag hulle inligting daar.
Hier is kommentaar deur 'n plaaslike inwoner van Witrivier wie gereeld die Wildtuin as 'n dagbesoeker besoek. (Datum 29 September 2014) .
Ek woon in Witrivier. Ek besoek die KNP baie gereeld en gewoonlik as 'n dag besoeker . Die vraag vir my altyd is: watter hek om in te gaan , Numbi of Phabeni . Numbi is 'n bietjie nader , maar die pad het baie slaggate . Phabeni is 'n baie mooi pad te om te ry vanaf Witrivier. Maar ek het die afgelope Saterdag die huis verlaat om 05:15. Het my 40 minute geneem om by die Phabeni hek uit te kom en my nog 80 minute geneem om uiteindelik die park binne te gaan ! Dit voel soos asof ek by 'n winkelsentrum is. Wat 'n grap . Van nou af, as ek baie vroeg die wildtuin wil besoek sal dit die Numbi hek wees. Die slaggate is nie so sleg nie en jy hoef minder te koes vir slaggate sowel as die ander bestuurders op die pad wat ook probeer om die slaggate te ontduik. Ek het nog nooit probleme op die pad gehad het wanneer ek ry voor ses in die oggend. Baie min verkeer daardie tyd van die oggend. Phabeni sal goed wees as 'n mens nie haastig is of eers later die Park wil binnegaan.
+ Hallo Francois hoop jy is die regte persoon ek wil graag weet as ek in Marloth bly by watter hek gaan ons in en wat is die kostes per dag. Ek was nog nooit daar en wil net so 'n bietjie inligting he oor wat daar is soos kampe ens. Baie dankie
Die naaste ingangshek is Krokodilbrug en die dagbesoekersfooie in die Krugerwildtuin (ook genoem bewaringsfooie) tot 31 Oktober 2016 is as volg: